Meri-Lappi Instituutti							MUISTIO
										25.4.2006

Kemi-Tornio seutukunnan Opistotapaaminen

Aika			Maanantai 24.4.2006, kello 14.00 – 15.15

Paikka		Meri-Lappi Instituutti, Neuvotteluhuone
			Keskuspuistokatu 20, 3. krs

Läsnä			Päivi Hinno, Lapin kesäyliopisto 
Katri Väärälä, Tornion kansalaisopisto
Mirva Petäjämaa, Meri-Lappi Instituutti
Tiina Mikkola, Meri-Lappi Instituutti (siht.)

1.	Seuranta Kemi-Tornio seutukunnassa toteutuneista avoimen yliopiston opinnoista 

Mirva Petäjämaa esitteli Meri-lappi Instituutin kokoaman seurannan Kemi-Tornion seutukunnan yliopisto-opinnoista vuodelta 2004 ja 2005 (LIITE 1). Koska tarkastelujaksona oli tammi-joulukuu, voi listassa olla päällekkäisyyksiä.

Seurannan avulla voi nähdä alueella toteutuneet kurssit ja mahdolliset aukkokohdat. Esimerkiksi avoimia yliopisto-opintoja verkko-opetuksena ei seurannan perusteella juuri ole Kemi-Tornio seutukunnassa tarjolla. Päivi Hinnon mielestä myös opettajien täydennyskoulutus tulisi huomioida aiempaa enemmän opintotarjontaa suunniteltaessa.

Todettiin, että jatkossakin vastaavaa seurantaa on hyvä toteuttaa. Tavoitteena on laajentaa kyselyä koskemaan myös Kemi-Tornio seutukunnassa jostain syystä toteutumattomia opintoja. Tärkeää on myös tietää, miksi jokin kurssi tai opintokokonaisuus ei toteutunut.

Päätettiin, että seurantaa Kemi-Tornio seutukunnan yliopisto-opintojen osalta tulee jatkossakin toteuttamaan Meri-Lappi Instituutti. Seuraavana tarkastelujaksona on elokuu 2005 – heinäkuu 2006. Kyselylomake lähetetään yhteistyöopistoihin syyskuun alussa.

 
2.	Kemi-Tornio seutukunnan avoimen yliopiston opinnot lukuvuonna 2006 – 2007

Meri-Lappi Instituutti esitteli oman suunnitelmansa lukuvuoden 2006 – 2007 avoimista yliopisto-opinnoista (LIITE 2).

Essi Varajärvi ilmoitti Tiina Mikkolalle sähköpostitse, ettei Tervolan kansalaisopisto näillä näkymin järjestä ensi lukuvuonna avoimia yliopisto-opintoja. Myös Vappu Kraatari ilmoitti Kemin työväenopiston uuden tarjonnan sähköpostitse:

Hallintotieteen perusopintoja (LaY)
Suomen kielen perusopinnot (JY, ei vielä varmuutta) 

Päivi Hinno esitteli Lapin kesäyliopiston suunnitelmat:

Hallintotieteen aineopinnot 35 op (LaY) 
Opinnot aloitettu, mutta opintoihin pääsee vielä mukaan. 

Kesä 2006
English, oral skills 3op (LaY)
English, reading comprehension 3 op (LaY)

Syksy 2006:
Puheviestintä 2 op (LaY)
Kielen ja tekstin huolto 2 op (LaY)
Ruotsin kieli 4 op (LaY)
Markkinoinnin perusopinnot 25 op (LaY) 
Psykologian aineopinnot 35 op, monimuoto (LaY) 
Lasten ja nuorten käyttäytymishäiriöt 3 op (HY)
		Elämänkatsomustieto (Oulun yliopisto, ei vielä varmuutta)
Lapsuusopinnot 25 op (JY, ei vielä varmuutta)
Moninaistuva maailma 25 op, tai osia (JY)

Lapin kesäyliopiston avoimen yliopisto-opetuksen tarjonta on vähentynyt. Osa kursseista on jouduttu myös perumaan vähäisen osallistujamäärän vuoksi. Syyksi osallistujien vähyyteen arvioitiin olevan osassa opintoja korkea hinta.

Katri Väärälä esitteli Tornion kansalaisopiston suunnitelmat:

Tekstiili- ja vaatetusala 7 ov (LaY, toteutusajankohta vielä avoin)

Kasvatustieteiden perusopinnot
-	Kansalais- ja työväenopistojen liitto maksaa osan koulutuksen toteutuksesta
-	Opinnot lisäävät mm. kansalaisopistojen opettajien pätevyyttä ja opintojen suorittaminen nostaa opettajan palkkaa 5 %.
-	Katri Väärälä on kiinnostunut yhteistyöstä opintojen toteutuksen suhteen jonkin alueen toisen kansalaisopiston kanssa

	
3.	Opistotapaamisten rooli ja jatkosuunnitelma

Opistotapaamisia pidettiin tärkeänä. Tapaamisissa tulisi pyrkiä käytännön yhteistyön rakentamiseen, eli pohtia kuinka voisimme tukea ja täydentää toistemme opintotarjontaa. Tapaamisia olisi syytä olla vuoden aikana kaksi kertaa. Toinen ajankohta Opistotapaamisille tulisi sijoittua loka-marraskuulle, jolloin esityksiä avoimen yliopisto-opetuksen osalta ollaan vasta suunnittelemassa. Suunnitelmista neuvottelemalla voidaan välttyä päällekkäisyyksiltä jo hakuvaiheessa. Toinen Opistotapaaminen on syytä pitää keväällä, jolloin päätökset toteutettavista opinnoista on jo tehty. Tässä yhteydessä voidaan keskustella myös opintojen käytännön toteutukseen liittyvästä mahdollisesta yhteistyöstä.

Pohdittiin myös Lapin yliopiston avoimen yliopiston osallistumista Opistotapaamisiin. Olisiko Opistotapaamisissa syytä olla myös avoimen yliopiston edustajistoa paikalla? Lisäksi pohdittiin, voisiko avoin yliopisto ottaa Opistotapaamisista vastuun esimerkiksi koollekutsujan ominaisuudessa.

Opistoista tulisi nimetä edustajat, joilla on mahdollisuus osallistua tapaamisiin ja käytännön yhteistyöhön. Meri-Lappi Instituutti toimii myös jatkossa Opistotapaamisten koollekutsujana. Seuraava tapaaminen järjestetään Meri-lappi instituutissa loka-marraskuussa 2006.

Aiheena syksyn 2006 tapaamisessa:
-	Opistotapaamisten edustajien päättäminen
-	Lapin yliopiston avoimen yliopiston rooli Opistotapaamisissa
-	Käytännön yhteistyöstä sopiminen
-	Seuranta Kemi-Tornio seutukunnassa toteutuneista ja toteutumattomista avoimen yliopiston opinnoista lukuvuonna 2005 -2006
-	Kemi-Tornio seutukunnan opistojen avoimen yliopiston opintojen esitykset lukuvuodelle 2007 – 2008

Muistion kokosi, Tiina Mikkola